มีแผลที่มือประมาณครึ่งเซนติเมตรเช็ดเลือดออกแล้ว อาจมีน้ำเหลืองซึมนิด ๆ ไปสัมผัสเงินธนบัตรประมาณ 7 วินาที มีโอกาสติดเชื้อHIVไหมครับ เช็คดูแล้วว่าเงินธนบัตรไม่มีเลือดติดอยู่ ถามอีกนิดครับโดยปกติเชื้อHIVจะอยู่ในสารคัดหลั่งต่างๆ ต้องเป็นเลือดสด ๆ หรือเลือดแห้งก็มีโอกาสมีเชื้อได้ครับ
สวัสดีค่ะ เชื้อ HIV จะพบอยู่ในเลือด สารคัดหลั่งต่างๆ จากร่างกาย ได้แก่ สารคัดหลั่งจากช่องคลอด น้ำหล่อลื่นจากช่องคลอดและอวัยวะเพศชาย น้ำอสุจิ สารเมือกจากทวารหนัก น้ำนม เป็นต้นส่วนการสัมผัสกับสารคัดหลั่งอื่นๆ เช่น น้ำลาย น้ำตา น้ำมูก เหงื่อ เป็นต้น ไม่ได้ทำให้เกิดการติดเชื้อได้และเมื่อเชื้อ HIV ออกจากร่างกายแล้ว ก็จะตายภายในเวลาไม่นาน ดังนั้น หากธนบัตร ไม่ได้มีเลือดสดติดอยู่ การนำมือที่มีแผลเลือดออกไปจับ จึงไม่ได้ทำให้เกิดการติดเชื้อ HIV ได้ค่ะ หรือหากมีเลือดติดอยู่จริง แต่เป็นเลือดที่แห้งแล้ว เชื้อ HIV ก็น่าจะตายหมดแล้วค่ะ ซึ่งก็ไม่ได้ทำให้เกิดการติดเชื้อเช่นกัน